परिणीति चोपड़ा ने शेयर की प्रियंका-निक की शादी की फोटो, जीजाजी को यूं लगाई हल्दी  
परिणीति ने पोस्ट की फोटो
निक के गालों पर लगाई हल्दी
फोटो खुद ही सोशल मीडिया पर की शेयर
प्रियंका चोपड़ा (Priyanka Chopra) की कजिन बहन परिणीति चोपड़ा (Parineeti Chopra) अब अपने सोशल मीडिया अकाउंट्स पर निक-प्रियंका की शादी (Priyanka Chopra Nick Jonas Wedding) के फंक्शन की फोटो शेयर कर रही हैं. उनकी तस्वीरें अब इंटरनेट पर काफी वायरल हो रही हैं. परिणीति चोपड़ा ने हाल ही में हल्दी सेरेमनी की एक फोटो इंस्टाग्राम पर स्टोरी पेज पर लगाई है. इस फोटो में परिणीति चोपड़ा (Parineeti Chopra) हल्दी रस्म के दौरान निक जोनास (Nick Jonas) के गाल पर हल्दी लगाती हुई नजर आईं. उनकी यह तस्वीर बेहद क्यूट दिखाई दे रही है. ट्रेडिशनल ड्रेस में परिणीति चोपड़ा (Priyanka Chopra) और निक (Nick Jonas) दोनों ही काफी शानदार दिखाई दे रहे हैं. हालांकि निक जोनास (Nick Jonas) का फेस नहीं दिख रहा, लेकिन उन्होंने गले में दुपट्टा और व्हाइट कुर्ता पहना हुआ है.

 
परिणीति चोपड़ा (Parineeti Chopra) ने एक और तस्वीर अपने इंस्टाग्राम अकाउंट पर एक फोटो शेयर किया है, जिसमें प्रियंका चोपड़ा आगे खड़ी हुई हैं. जबकि पीछे परिवार के साथ परिणीति चोपड़ा पीले रंग के लहंगे में दिखाई दीं. परिणीति ने हल्दी सेरेमनी के वक्त सुकृति और आकृति का डिजाइन किया गया हुआ लहंगा पहना था. वहीं मेंहदी फंक्शन के दौरान डिजाइनर कनिका कपूर के ड्रेस हाउस ऑफ चिकनकरी पहना हुआ था. वहीं मेंहदी सेरेमनी में प्रियंका चोपड़ा ने अबु जनी संदीप खोसला ने ड्रेस डिजाइन किया था.
 
A post shared by Parineeti Chopra (@parineetichopra) on Jan 21, 2019 at 10:38pm PST
 
बता दें, 1-2 दिसंबर, 2018 को जोधपुर के उमेद भवन में बॉलीवुड की देसी गर्ल प्रियंका चोपड़ा (Priyanka Chopra) और अमेरिकी सिंगर निक जोनास (Nick Jonas) की शादी हुई थी. 4 दिसंबर को निक जोनास और प्रियंका चोपड़ा की शादी के रिसेप्शन का आयोजन दिल्ली में हुआ था. प्रियंका चोपड़ा के रिसेप्शन में पीएम नरेंद्र मोदी भी पहुंचे थे.
प्रियंका चोपड़ा (Priyanka Chopra) ने निक जोनास (Nick Jonas) से शादी से पहले अपनी अगली बॉलीवुड फिल्म 'स्काई इज पिंक' की शूटिंग पूरी की थी. प्रियंका चोपड़ा की ये अगली बॉलीवुड फिल्म है. प्रियंका चोपड़ा ने एक डेटिंग ऐप में भी इन्वेस्ट किया है. प्रियंका चोपड़ा कई हॉलीवुड फिल्मों में भी आने वाले समय में नजर आ सकती हैं. प्रियंका चोपड़ा 2000 में भारत में हुई मिस वर्ल्ड प्रतियोगिता की विजेता रही थीं. प्रियंका चोपड़ा (Priyanka Chopra) का जन्म 18 जुलाई, 1982 को झारखंड के जमशेदपुर में हुआ था. उनके पिता पंजाब के अंबाला से थे, जबकि उनकी मां झारखंड से थीं. उनके माता-पिता भारतीय सेना में चिकित्सक थे.